The Lego Batman Movie. The Lego Batman Movie 2017-yilda omma eʼtiboriga havola qilingan komedik janrdagi kompyuter-animatsion filmdir. Warner Animation Group, DC Entertainment, RatPac Entertainment, Lego System A/S, Lin Pictures, Lord Miller Productions va Vertigo Entertainment studiyalari mahsuloti. Warner Bros. Pictures tomonidan tarqatilgan. Filmga Chris McKay rejissorlik qilgan. Filmda bosh qahramonlarga Will Arnett, Zach Galifianakis, Michael Cera, Rosario Dawson va Ralph Fiennes ovoz began. Filmning jahon premyerasi 2017-yilning 29-yanvarda Dublin shahrida boʻlib oʻtdi. AQShda esa shu yilning 10-fevralidan kinoteatrlarda RealD 3D, Dolby Cinema, IMAX, IMAX 3D va 4DX formatlarida namoyish etila boshladi. Film kinotanqidchilar tomonidan ijobiy baholandi. $80 millionlik budjeti bilan umumjahon boʻylab $312 million mablagʻ toʻpladi.